দক্ষিণ সুদান
দক্ষিণ সুদান (/ˌsaʊθ suːˈdæn/ (শুনুন) বা /suːˈdɑːn/), সরকারি নাম দক্ষিণ সুদান প্রজাতন্ত্র এবং আগেকার নাম সাউদার্ন সুদান, হল পূর্ব আফ্রিকার একটি স্থলবেষ্টিত রাষ্ট্র। বর্তমান রাজধানী জুবা। এটিই দেশের বৃহত্তম শহর। তবে ভবিষ্যতে দেশের কেন্দ্রস্থলে অবস্থিত রামসিয়েল শহরে রাজধানী স্থানান্তরের পরিকল্পনা রয়েছে। দক্ষিণ সুদানের পূর্বদিকে ইথিওপিয়া, দক্ষিণ-পূর্বে কেনিয়া, দক্ষিণে উগান্ডা, দক্ষিণ-পশ্চিমে কঙ্গো গণতান্ত্রিক প্রজাতন্ত্র, পশ্চিমে মধ্য আফ্রিকান প্রজাতন্ত্র এবং উত্তরে সুদান। শ্বেত নীল নদের সৃষ্ট বিরাট জলাভূমি অঞ্চল এই দেশের অন্তর্গত; এই অঞ্চলটির স্থানীয় নাম "বার আল জাবাল"।